CELEX: 22013D0803
Language: bg
Date: 2013-10-08 00:00:00
Title: 2013/803/ЕС: Решение № 2/2013 на Съвета за сътрудничество ЕС—Ирак от 8 октомври 2013 година за създаване на три специализирани подкомитета и за приемане на техния мандат

24.12.2013   
            
            
               BG
            
            
               Официален вестник на Европейския съюз
            
            
               L 352/74
            
         РЕШЕНИЕ № 2/2013 НА СЪВЕТА ЗА СЪТРУДНИЧЕСТВО ЕС—ИРАК
   от 8 октомври 2013 година
   за създаване на три специализирани подкомитета и за приемане на техния мандат
   (2013/803/ЕС)
   СЪВЕТЪТ ЗА СЪТРУДНИЧЕСТВО ЕС—ИРАК,
   като взе предвид Споразумението за партньорство и сътрудничество между Европейския съюз и неговите държави членки, от една страна, и Република Ирак, от друга страна (1) (наричано по-долу „споразумението“), и по-специално член 112 от него,
   като има предвид, че:
   
               (1)
            
            
               В съответствие с член 117 от споразумението някои разпоредби от споразумението се прилагат временно от 1 август 2012 г.
            
         
               (2)
            
            
               За да се способства за ефективното прилагане на споразумението, неговата институционална рамка следва да бъде установена възможно най-скоро.
            
         
               (3)
            
            
               Съгласно член 112 от Споразумението Съветът за сътрудничество се подпомага в изпълнението на задълженията си от Комитет за сътрудничество и може да реши да създаде други специализирани подкомитети или органи, които да го подпомагат при изпълнението на неговите задължения, като определя състава, задълженията и начина на работа на тези комитети или органи.
            
         
               (4)
            
            
               С цел да се даде възможност за провеждането на дискусии на експертно равнище в основните области, попадащи в обхвата на временното прилагане на споразумението, следва да бъдат създадени три подкомитета. При постигането на съгласие между страните може да бъде променен както списъкът на подкомитетите, така и обхватът на дейността на отделните подкомитети.
            
         
               (5)
            
            
               Съгласно член 10 от Процедурния правилник на Съвета за сътрудничество, последният може да взема решения чрез писмена процедура.
            
         
               (6)
            
            
               За да могат подкомитетите своевременно да започнат работа, е необходимо настоящото решение да бъде прието чрез писмена процедура,
            
         ПРИЕ НАСТОЯЩОТО РЕШЕНИЕ:
   Член единствен
   Създават се подкомитетите, посочени в приложение I.
   Приема се мандатът на подкомитетите, посочен в приложение II.
   
      Съставено в Брюксел на 8 октомври 2013 година.
      
         
            За Съвета за сътрудничество ЕС—Ирак
         
         
            Председател
         
         C. ASHTON
      
   
   
      (1)  ОВ L 204, 31.7.2012 г., стр. 20.
   
      ПРИЛОЖЕНИЕ I
      
         СЪВЕТ ЗА СЪТРУДНИЧЕСТВО ЕС—ИРАК
      
      
         Създадени подкомитети
      
      
                  1.
               
               
                  Подкомитет по правата на човека и демокрацията
               
            
                  2.
               
               
                  Подкомитет по търговията и свързаните с нея въпроси
               
            
                  3.
               
               
                  Подкомитет по енергетиката и свързаните с нея въпроси
               
            
   
      ПРИЛОЖЕНИЕ II
      
         Мандат на подкомитетите, създадени съгласно приложение I, в рамките на Споразумението за партньорство и сътрудничество между Европейския съюз и неговите държави членки, от една страна, и Република Ирак, от друга страна
      
      Член 1
      На заседанията си всеки подкомитет може да обсъжда прилагането на Споразумението за партньорство и сътрудничество във всяка една или във всички области на дейността му.
      Подкомитетите могат също така да дискутират теми или конкретни проекти, свързани със съответната област на двустранно сътрудничество.
      Възможно е да се разглеждат и отделни случаи, когато една от страните поиска това.
      Член 2
      Подкомитетите работят под ръководството на Комитета за сътрудничество. След всяко заседание те докладват и представят заключенията си на Комитета за сътрудничество.
      Член 3
      Подкомитетите се състоят от представители на страните.
      Когато двете страни постигнат съгласие за това, подкомитетите могат да канят на заседанията си експерти и да изслушват техните становищата във връзка с конкретни точки от дневния ред на заседанията на подкомитетите, когато е това е целесъобразно.
      Член 4
      Подкомитетите се председателстват от двете страни на ротационен принцип в съответствие с правилата за ротационно председателство на Комитета за сътрудничество, от представител на Европейския съюз, от една страна, и представител на правителството на Ирак, от друга страна.
      Член 5
      Представител на Европейската служба за външна дейност и представител на правителството на Ирак съвместно упражняват функциите на постоянни секретари на подкомитетите. Всички съобщения, отнасящи се до конкретния подкомитет, се препращат на двамата постоянни секретари.
      Член 6
      Подкомитетите заседават винаги когато обстоятелствата го изискват, със съгласието на страните, въз основа на писмено искане от една от тях и поне веднъж годишно. Заседанията се провеждат на място и по време, за които страните са постигнали съгласие.
      При получаване на искане от една от страните за свикване на заседание на подкомитета постоянният секретар — представител на другата страна, отговаря в срок от 15 работни дни.
      При особено неотложни случаи заседанията на подкомитета може да се свикват в по-кратък срок със съгласието на двете страни.
      Преди всяко заседание председателят се уведомява за предвидения състав на делегацията на всяка от двете страни.
      Заседанията на подкомитета се свикват съвместно от двамата постоянни секретари, които действат в съгласие със секретарите на Комитета за сътрудничество.
      Член 7
      Въпросите, които следва да бъдат включени в дневния ред, се изпращат до постоянните секретари най-малко 15 работни дни преди съответното заседание на подкомитета. Придружаващите документи се представят на постоянните секретари най-малко 10 работни дни преди заседанието.
      Въз основа на тези въпроси се съставя временен дневен ред, който заедно с наличните придружаващи документи се изпраща до секретарите на Комитета за сътрудничество, както и до постоянните представителства на държавите членки не по-късно от пет работни дни преди заседанието на подкомитета. При извънредни обстоятелства с писменото съгласие на двамата постоянни секретари към дневния ред могат да се добавят въпроси в по-кратки срокове.
      Член 8
      Освен ако не е решено друго, заседанията на подкомитета не са публични.
      Член 9
      За всяко заседание се изготвя протокол. Копия от протоколите и заключенията от всяко заседание на подкомитета се изпращат до секретарите на Комитета за сътрудничество. Копия се изпращат и до постоянните представителства на държавите членки.